google/wiki40b huggingface dataset:
Olga Taussky-Todd

Bakgrunn

Olga Taussky (eller Taußky) kom fra en jødisk familie. Hennes far Julius David Taussky var indrustrikjemiker, og moren Ida Pollach var husmor. Olga var den andre av tre barn.  Hun ble født i Olmütz (dagens Olomouc i Tsjekkia, den gang i det østerriksk-ungarske kronlandet Mähren), men vokste opp i Wien og Linz. 
Hun studerte matematikk ved Universitetet i Wien og tok doktorgrad i tallteori hos Philipp Furtwängler i 1930. Hennes tema var Über eine Verschärfung des Hauptidealsatzes. 
Hun deltok på denne tiden aktivt i Karl Mengers matematiske seminarer og i noen av Wienerkretsens møter.

Matematiker

1931 fikk Taussky en assistentstilling ved Universität Göttingen, der det var hennes oppgave å bearbeide, korrigere og utgi David Hilberts verker. Her ble hun også venn med Emmy Noether, som emigrerte til USA i 1933. 
Taussky var assistent i Wien fra 1932 til 1934, men fulgte så etter Noether til Bryn Mawr College i USA (både Noether og Taussky var av jødisk avstamning og forstod i tide at de ikke hadde noen fremtid i Tyskland og Østerrike). Året etter døde Noether, og Taussky flytta videre til Storbritannia, der hun hadde fått et stipend ved Girton College i Cambridge. Fra 1937 virka hun ved University of London og gifta seg kort tid etter med den irske statistikeren John Todd. 
Under andre verdenskrig arbeida Taussky-Todd, som hun nå het, i det britiske National Physical Laboratory, der hun brukte sine analytiske metoder for å forbedre konstruksjonen og stabiliteten til fly.
Ekteparet flytta til USA i 1947 og jobba ved National Bureau of Standards. Her opparbeida Taussky-Todd seg et renommé som datapionér. 1957 ble ekteparet tilbudt stillinger ved California Institute of Technology i Pasadena (i nærheten av Los Angeles). Selv om hun hadde arbeidsoppgavene til en professor, var hun først ansatt som sin manns forskningsassistent. Dette ble ikke korrigert før i 1971. 
Taussky-Todd ble emeritert i 1977.
Ja, du Oluf

Ja, du Oluf er et album med Arthur Arntzen og Håkon Karlsen, utgitt i 1970.
Første opplag av platen på 1500 ble utsolgt, nytt opplag ble trykket og i slutten av januar hadde platen solgt godt og vel 2000 eksemplarer og til da mer enn platen med Og takk for det av Wesensteen. I Januar lå platen på toppen av salgslisten foran Bridge over Troubled Water  med Simon & Garfunkel.
I februar 1971 lå platen på 15 plass på VGs 20 LP på topp-liste.
I 1973 hadde platen solgt i 6000 eksemplarer.
Sevastjanovo

Sevastjanovo (russisk: Севастьяново, finsk: Kaukola) er et tettsted i Priozersk rajon i Leningrad oblast i Russland. Tettstedet ligger ved innsjøen Ladoga på Det karelske nes. Navnet Sevastjanovo ble tildelt i 1948.
Før 1944 var Kaukola en finsk kommune i Viborgs län. Kommunen hadde 4 201 innbyggere i 1939.
Bernhard von Bülows regjering

Bernhard von Bülows regjering var en regjering i Tyskland (Det tyske keiserrike) fra 17. oktober 1900 til 10. juli 1909.
Regjeringen Bülow sto for utbygning av sosiallovgivningen, særlig under innflytelse av Arthur von Posadowsky-Wehner. Bülows politikk ble støttet av de konservative og Zentrum, som blant annet representerte landbruks- og industriinteresser.
Tyskland førte i Bülow-regjeringens tid, en aggressiv politikk mot Frankrike, blant annet under den første marokkokrisen (1905-1906). Denne politikk førte imidlertid kun internasjonal isolasjon av landet.
Da Bülow og partiet Zentrum i 1907 ble uenige om kolonialpolitikken, oppløste Bülow Riksdagen. Han søkte deretter støtte for sin politikk hos konservative, nasjonalliberale og venstreliberale (Bülow-blokken).
Etter den såkalte Daily Telegraph-saken i 1908, mistet Bülow keiser Vilhelm IIs tillit. Keiseren hadde i et intervju med avisen, uttalt seg udiplomatisk om forholdet mellom Tyskland og Storbritannia. Bülow leste trolig igjennom intervjuet på forhånd, men overlot det deretter til underordnede i utenriksdepartementet å avgjøre om det skulle trykkes. Embetsmennene innså ikke sakens realitet, og da intervjuet ble trykket, var skandalen et faktum. Bülow reserverte seg dessuten mot keiserens uttalelser, som følte seg sveket.
Regjeringen gikk av i juli 1909, etter at Bülow-blokken ikke hadde klart å bli enige om skattepolitikken.
Ádám Pintér

Landslaget

Han ble tatt ut i Ungarns EM-tropp til EM i Frankrike 2016.
Europacupen i alpint 2017/18

Europacupen i alpint 2017/18 var en serie alpinrenn arrangert av Det internasjonale skiforbundet (FIS). 
Europacupen arrangeres etter samme modell som Verdenscupen i alpint, og sesongen startet 29. november 2017 i Funäsdalen for kvinner og 5. desember i Fjätervålen for menn. 
Det ble arrangert 38 renn for menn; 7 utfor, 7 super-G, 10 storslalåm, 10 slalåm og 3 kombinasjonsrenn. For kvinner ble det arrangert 36 renn; 7 utfor, 7 super-G, 10 storslalåm, 9 slalåm, 2 kombinasjonsrenn og 1 parallellslalåm (City event). 
Europacupen ble avsluttet i Soldeu 18. mars 2018.
Chnaunanthus

Utseende

Små til middelsstore (3,5 - 8 millimeter), gulbrune til svarte oldenborrer. Kroppen er ganske blank og sparsomt kledt med lange, utstående hår.

Levevis

Larvene lever i jorda, der de eter røtter. Disse artene finnes på tørre steder.

Utbredelse

Slekten lever i Mexico og det sørligste USA.
Norsun

Norsun AS er en norsk produsent av monokrystallinske silisiumsbaserte solceller. Selskapet ble unnfanget av REC-gründeren Alf Bjørseth og hans inkubatorselskap Scatec i 2005. Det har i underkant av 200 ansatte, omsetning på 130 millioner kroner (2008) og en rekke investorer solenergibransjen, deriblant den amerikanske investeringsbanken Goldman Sachs, det nederlandske private investeringsfondet Good Energies og aluminiumsprodusenten Norsk Hydro.
I mars 2009 hentet selskapet inn kr 1,15 milliarder i lån og egenkapital.
Esja

Dannelsen av fjellkjeden

Esja ble dannet mot slutten av den pleistocene tidsepoken, ved begynnelsen av istiden. I de varme periodene flommet det lava og i de kalde periodene ble det bygget opp rygger av tuffbergarter under isbreen. Den vestre delen av fjellkjeden er den eldste med en alder på rundt 3,2 millioner år, og den østre delen er den yngste med en alder på rundt 1,8 millioner år. Bevegelsen av kontinentalplatene, som krysser diagonalt over Island, presset sedimenterte lag vestover og vekk fra det aktive vulkanske området. Intrusjon fra de store magmakanalene fra de gamle sentrale vulkanen ved Kjalarnes og Stardal ble ført inn i de sedimenterte lagene. Resultatet ble store lavafelt lag etter lag oppå hverandre, som isbreen eroderte ned. Det eneste som ble stående igjen etter istiden var de høyeste fjelltoppene slik som Esja-fjellkjeden og Akrafjall.
Seto-Chuo-motorveien

Seto-Chuo-motorveien er en bompengefinansiert (Expressway) motorvei i Japan som forbinder de to hovedøyene Honshū og Shikoku. Veien er 39 km lang og broene på strekningen er både for vei og jernbane (Seto-Ohashi-linjen). Veien åpnet for trafikk 10. april 1988 og Honshu-Shikoku Bridge Expressway Company Limited er ansvarlig for drift og vedlikehold av veien.
North China Herald

North China Herald var en avis i Kina fra 1850 til 1941. Den ble grunnlagt av engelskmannen Henry Shearman. Første nummer utkom 1. august 1850 og var den første engelskspråklige avis utgitt i Shanghai.
Etter at dagsavisen North China Daily News begynte i juli 1864, ble North China Herald dens ukentlige bilag, med kunngjøringer, sirkulærer, meldinger fra konsulatene og fra Shanghais bystyre, forretningsnyheter og meldinger om shipping, post og telekommunikasjon.
Utgivelsen stanset da annen verdenskrig nådde Shanghai.
Shanghaibiblioteket har arkivert sine eksemplarer av North China Daily News og North China Herald i Zikawei-biblioteket i subdistriktet Xujiahui, og de er der tilgjengelige for innsyn.
Tekstur (skrift)

Tekstur (på tysk kalt Textur eller Textura, på engelsk Textualis og svensk også munkeskrift) er det norske typografiske navnet på boktrykkeren Johann Gutenbergs opprinnelige gotiske trykkskrift fra siste halvdel av 1400-tallet. Det var formet etter forbilder i klassiske, gitterpregede håndskrifter skrevet med breipenn, kjennetegnet av et gitterpreget, tett og kantete skriftbilde med sammentrykte former, breie, loddrette stolper og knekk i strekene istedenfor runde buer.
De andre, vanligste variantene av gotiske trykkskrifter er rotunda (rund- eller halvgotisk), schwabacher og fraktur, en spenstig mellomting mellom rund schwabacher og rett tekstur som ble formet på 1500-tallet.

Historikk

Gotisk skriveskrift oppstod på 1100-tallet i Frankrike på grunnlag av den karolingiske minuskelskriften. Bokstavene ble skrevet med breipenn, det vil si en penn med brei, kort splitt, og tegnet kantete og med brå vinkler slik at det ble stor forskjell mellom skråstilte hårstreker (i samme vinkel som pennesplitten ble satt på papiret) og de breie, tunge grunnstrekene. De gotiske bokstavene var dessuten høye og smale som gotiske spissbuer i motsetning til de tidligere runde, romanske buene. Teksten på sidene dannet dermed et jevnt og tett mønster av loddrette strøk og liknet en vev eller tekstur.
Da Johann Gutenberg i 1455 formet bokstavene og støpte dem som løse typer for å kunne trykke sin Biblia Latina Vulgata, en av de første trykte bøkene i Europa, formet han skrifttypene på grunnlag av en samtidig variant av gotisk håndskrift. De første trykkbokstavene fikk derfor de samme brukne buene, brå spissene og tunge stammene som det skrevne forbildet. Hvert trykkeri skar sine egne trykkskrifter, oftest som etterlikninger av håndskrifter der stilen varierte stort mellom ulike steder i Europa. Det viktigste skriftskillet gikk likevel mellom de latinske områdene sør for Alpene, der tidlige utgaver av våre dagers antikvaskrift var vanlig, og det gotiske nord.
Lorentz Skougaard-Severini

Liv og virke

I en periode var han på et handelskontor, først i Memel, siden i London. Senere reiste han til Paris og til Italia for å utdanne seg som sanger. I 1864 var han engasjert i Stockholm, og deretter også i Berlin og i Christiania.
Under studiene i Paris knyttet han vennskap med  Alfred Corning Clark, arvingen til Singer Sewing Machine Company, og ble av ham overtalt til å komme til USA. I boken «The Clarks of Cooperstown», hevder forfatteren at Clark og Skougaard hadde et mangeårig langt homofilt forhold.  Sammen besøkte de en rekke ganger Skougaard familiens hjemby Langesund, hvor Clark støttet byen med generøse pengegaver. For eksempel bekostet han Langesunds første vannverk i 1893.
I New York, hvor Skougaard senere døde, ble han en fetert sangpedagog. Hans gravminne ses på Langesund kirkegård i Telemark.
Levi Lincoln sr.

Bakgrunn

Lincoln ble født i Hingham Massachusetts Han studerte jus og ble uteksaminert fra Harvard University i 1772.

Amerikansk patriot, politiker

Da slaget ved Lexington fant sted meldte han seg frivillig til å kjempe med Minutemen. 
Fra 1775 til 1781 tjenestegjorde han som kontorist ved hoffet og skifterett dommer i Worcester County. Lincoln var medlem av Massachusetts House of Representatives i 1796 og var også medlem i Senatet i 1797. Han ble valgt inn til Kongressen i 1800 og 5. mars 1801 avsluttet han sitt medlemskap her, da president Jefferson utnevnte ham justisminister i USA. Han hadde embetet til 5. mars 1805. Lincoln var også fungerende utenriksminister fra 5. mars 1801 til 2. mai 1801. 
Lincoln var medlem av Rådet for Massachusetts i 1806, og var løytnantguvernør (2. guvernør) i 1807–1808. Da guvernøren James Sullivans død tok Lincoln over som guvernør, men ble ikke gjenvalgt i 1809. Han døde i Worcester, Massachusetts 14. april 1820.

Slekt

Lincoln var fjernt beslektet Abraham Lincoln idet de hadde en felles stamfar, Samuel Lincoln, som hadde slått seg ned i Hingham, Massachusetts, i det 17. århundre. Han hadde to sønner som også ble guvernører; Levi Lincoln jr., som også var guvernør i Massachusetts, og Enok Lincoln, som var guvernør i Maine.
Kramgoa låtar 14

Kramgoa låtar 14 er et musikkalbum med Vikingarna, utgitt i 1986.
Radiostorbandet

Radiostorbandet (etablert 1964 i Oslo, nedlagt 1990) var et norsk jazzorkester, organisert og finansiert under NRK, under ledelse av Thorleif Østereng.  
Det overtok musikerne fra Kjell Karlsens storband, og ble benevnt Thorleif Østerengs storband (1964–69) med denne som dirigent.  Derpå overtok Helge Hurum som bandets leder (1970–1990), og storbandet var kjent som Østereng/Hurum storband (1970–79).  Internasjonalt var de betegnet Norwegian Radio Big Band, og ga ut Frode Thingnæs sitt NOPA-prisbelønte verk Day in, night out med blant annet vokalist Odd Børre som gjest (1975), The Norwegian Big Band (Talent Records, 1976) med Kjell Karlsen som dirigent, Norwegian Big Band meets Bill Holman (Taurus Records, 1989).  Bandet avviklet grunnet budsjettreduksjoner i 1990, og året etter utkom In the hall of the mountain king (Crema forlag) under ledelse av Frode Thingnæs.  Det seneste fra orkesteret er The kid from Red Bank på Sommerdansen (trippel-CD, Crema, 2000).
Forøvrig finner man også radiostorband i de fleste europeiske land.
Hideaki Kaetsu

Karriere

Hideaki Kaetsu startet sin profesjonelle karriere i Yokohama Flügels i 1993. Han har også spilt for Tochigi SC, Sagawa Express Tokyo og Rosso Kumamoto.
Dillingøy leir

Dillingøy leir er en eiendom på Dillingøya i Vansjø i Moss kommune. Stedet ble benyttet av Administrasjonen for sivile tjenestepliktige, men ble i 2012 solgt til private.
Frem til 2012 disponerte Administrasjonen for sivile tjenestepliktige leiren på øya. Leiren ble etablert i 1952. Dillingøy leir er fra sommeren 2012 overtatt av private eiere som vil drive kurs- og konferansesenter, leirskole samt åpne for allmenn bruk av området.
På øya finnes unik natur og fredede områder for fugl og fauna. Tidligere var det kun ferje over til øya, i dag er det bygget en bro over til Våler kommune. Veiforbindelsen går via Sperrebotn i Våler kommune.
Vimsekoppen

Vimsekoppen er en barnebok fra 1942 av Janette Sebring Lowrey. Den utkom på norsk i serien Tidens gullbøker i 1954.
Boka utkom opprinnelig i serien Little Golden Books under tittelen The Poky Little Puppy (1942), og var tegnet av den svensk-amerikanske Disney-tegneren, Gustaf Adolf Tenggren (1896-1970). I 2001 var det bare i USA alene solgt 15 millioner eksemplarer av denne boka, som dermed rangeres som en av landets mestselgende barnebøker.
Den norske gjendiktningen av The Poky Little Puppy var det Alf Prøysen som sto for.
Conan – Barbaren

Handling

Handlingen foregår for over 12 000 år siden, til den oppdiktede tidsalderen Hyborian Age (14 000 – 10 000 f.kr). 
Conan er en liten gutt som opplever å få foreldrene drept når krigsherren Thulsa Doom angriper landsbyen han bor i. Han blir deretter solgt som slave. En dag blir han solgt og deretter brukt som gladiator. Hans naturlige styrke og villskap gjør ham uslåelig i ringen, og eieren lar ham omsider studere litteratur og sverdkunst. Som voksen blir Conan mer og mer besatt etter hevn over de som drepte hans foreldre og etter en tid bestemmer eieren for å la ham gå. På veien får han følge av tyven Subotai og valkyrien Valeria. Sammen begir de seg på vandring sørover, på jakt etter rikdom og hevn. Eneste spor Conan har etter sine foreldres drapsmenn er minnet om et slangesymbol.

Om filmen

Det meste av filmen ble innspilt i Spania, på steder som Andalucía, Castilla y León og Castilla-La Mancha. Noe ble også innspilt i Britisk Columbia, Canada.
Innspillingen startet høsten 1980 og filmen var opprinnelig klart til visning jula 1981, men Universal mente at flere av scenene var for voldelig og krevde at dette ble tonet noe ned. Endringer ble derfor foretatt og premieren ble utsatt til våren 1982.

Publikum og økonomi

Filmen kan beskrives som en moderat publikumsuksess. Den innbrakte 39,5 millioner dollar i USA og 29,3 millioner utenfor. Den endte dermed opp på en total på 68,9 millioner dollar. Dette mot et produksjonbudsjett på 16 millioner dollar.
Den havnet på 17-plass over de mest innbringende filmene i USA i 1982, like bak filmer som The Dark Crystal (40,6 millioner dollar) og Firefox (46,7 millioner dollar).

Filmanmelderne

Filmen fikk blandet mottakelse av kritikerne og har oppnådd 70 % på Rotten Tomatoes og 43 % på Metacritic. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.
VG og Dagbladet gav den terningkast tre. CINERAMA gav den terningkast fem i 2001.

Priser og nominasjoner

Sandahl Bergman ble i 1983 tildelt både en Saturn Award og en Golden Globe for sin innsats i filmen. Filmen ble nominert til ytterligere fire priser ved Saturn Award.
Golf under Sentralamerikanske og karibiske leker 1946

Golf under Sentralamerikanske og karibiske leker 1946. Golf var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var tredje gangen som golf var med i de sentralamerikanske og karibiske leker. De var individuelle- og parkonkurranser for menn.
Greg Cunningham

Klubbkarriere

Cunningham begynte i klubben Cregmore FC da han var seks år gammel. I 2004 ble han en del av Mervue United AFC før han undertegnet en kontrakt ved Manchester City Youth Academy. Cunningham gjorde sin debut som profesjonell fotballspiller for Manchester City FC som en innbytter på det 46te minutt i en 4-2 seier over motstanderne Scunthorpe United FC i FA-cupen den 24. januar 2010. Cunningham gjorde sin første opptreden i Premier League under en kamp den 11. april 2010 da klubben hans spilte mot Birmingham City FC, da han fungerte som en erstatning for Adam Johnson i de siste minuttene av kampen.
Cunningham signerte en kontrakt med Manchester City, etter å ha vært en ivrig Manchester United-supporter fra veldig ung alder.

Internasjonal karriere

Cunningham ble kalt opp til den irske landslagstroppen av landslagssjef Giovanni Trapattoni den 22. februar for en treningskamp mot Brasil. Den 28. mai 2010 gjorde Cunningham sin debut for Irland i en 3-0 seier mot Algerie.
Pasjon (musikk)

Pasjon er en musikalsk framstilling av Jesu lidelse og død med utgangspunkt i evangelienes beretninger. Den musikalske kunstformen pasjon har røtter langt tilbake i middelalderen. Allerede på 1100-tallet antok fremførelsen en mer dramatisk karakter ved fordeling av teksten på forskjellige personer. Den enstemmige koralpasjon ble etter hvert tilført nye elementer ved flerstemmig utførelse av de såkalte turba-partiene der folkemengdens tale ble gjengitt. Omkring 1500 oppstod motettpasjonen, som var gjennomført flerstemmig. Johann Walter komponerte den første protestantiske pasjon (1530), en koralpasjon med turba-partiene i form av korsatser. De største navn i pasjonens videre historie er Heinrich Schütz og Johann Sebastian Bach.
Vekselsangen (responsorium) og mottettpasjonen fremstiller utelukkende den rene bibelteksten. De konsertante eller oratoriske pasjoner inneholder også andre og utenombibelske tekster (f.eks. i koraler) i tillegg til rene instrumentalsatser.
Vindelälvsdraget

Vindelälvsdraget er en 40 mil lang hundekjøring stafett fra Ammarnäs til Vännäsby, der Vindelälven flyter sammen med Umeälven.
Nightmares

Handling

"Terror in Topanga"
"Bishop of Battle"
"The Benediction"
"Night of the Rat"

Om filmen

Var opprinnelig tiltenkt for TV, men innholdet ble ansett å være for «sterk kost» for et TV-publikum.
En av de første filmhovedrollene for Emilio Estevez.
Den amerikanske filmkritikeren Janet Maslin skrev dette i The New York Times: «Nothing spoils a horror story faster than a stupid victim. And "Nightmares", an anthology of four supposedly scary episodes, has plenty of those».
Sphaerobothris

Utseende

Middelsstore, ovale, hvelvede, metallisk fargede praktbiller. Fasettøynene er store og ovale. På bakkroppen har ryggleddene skarpt tilbaketrukne bakhjørner, slik at bakkroppens kant blir sagtakket.

Levevis

Som hos de fleste andre praktbiller utvikler larvene seg i død ved.

Utbredelse

Slekten er kjent fra Nord-Afrika (én art), Sentral-Asia (to arter) og Nord-Amerika (to arter).
FA-cupen 1879/80

FA-cupen 1879/80 var den niende sesongen av FA-cupen. 54 var lag var med, men fem lag spilte aldri en kamp. Finalen ble spilt mellom Clapham Rovers FC og Oxford University AFC.
Tanzanolus

Utbredelse

Arten er utbredt i Tanzania.
Eternit

Eternit er et varemerke for byggemateriale. Navnet kommer av at materialet skal kunne stå i all tid. (fra engelsk eternity = evighet)  Materialet ble mest lagd av asbestfibre blandet med sement i forholdet 1:9. Fordelen med eternit er at materialet holder seg uansett temperatur og vær. Eternit har bl.a. blitt brukt til å kle husvegger, og som takplater. En eternitvegg trenger ikke husmaling, slik f.eks. trevegger gjør. Eternit har god flammebestandighet, da det inneholder asbest. I Norge ble eternit mye brukt i 1950–60-årene. Etter hvert kom det frem at ved produksjon av og saging i eternit, ble det dannet helsefarlig støv. Dette er årsak til sykdommen asbestose, og er svært kreftfremkallende. Asbestose ble allerede oppdaget i begynnelsen av 1900-tallet. Lungekreft forårsaket av asbestose ble i Tyskland anerkjent som yrkessykdom så tidlig som i 1943. Eternit er klassifisert som spesialavfall.
I slutten av 1970-årene og i 1980-årene viste det seg at mange ansatte ved eternitfabrikker var blitt syke. I 1978 ble det innført forbud mot asbestholdige bygningsplater for innvendig bruk, og i 1979 ble forbudet utvidet til også å omfatte bygningsplater til utvendig bruk. 
Norsk Eternit-Fabrikk startet produksjon av eternitplater i Slemmestad i 1946. Fabrikken var den eneste i Norge og var eid av Christiania Portland Cementfabrik, som i 1968 ble en del av Norcem. På det meste hadde fabrikken 350 ansatte og hadde en årsproduksjon på 70 000 tonn. Fabrikken ble nedlagt i 1980. Det nedlagte fabrikkanlegget ble grunnlaget for Bjerkås nærings- og industrianlegg.
Borut Maček

Spillerkarriere

Maček spilte i løpet av sin tid som håndballspiller for klubber i Slovenia, Jugoslavia, Portugal og Østerrike.

Trenerkarriere

Etter å ha avsluttet sin spillerkarriere i 1996, startet Maček å trene lag i hjemlandet Slovenia og tilbragte tre år i Østerrike, før han dro hjem igjen og trente Trebnje og Gorica.
I 2004 ble Maček tilbudt trenerjobben for den kuwaitiske klubben Kazam, hvor han ledet laget til cupfinalen allerede i sitt første år som hovedtrener.
Etter én sesong i Italia som trener for Conversano, returnerte Maček til Kuwait og klubben med samme navn.
Mačeks suksess i persiabukta gjorde at han ble tilbudt jobben som landslagssjef for Bahrain, hvor han ledet landslaget til en 6.-plass under Asiamesterskapet i 2008 og til seier i Arabian Gulf Cup i 2009.
Han tok deretter over klubblaget Al-Ahli fra Manama, hvor Maček vant den bahrainske liga, cup og supercup i 2009, før han tok tilbake treneransvaret for det bahrainske landslaget.
Maček sørget, etter bare seks måneders som trener, for at det iranske herrelandslaget tok sølvmedalje under Asialekene 2010 i Guangzhou i Kina, etter å ha tapt finalen 32–28 mot Sør-Korea.
Han fikk deretter ansvaret for det qatarske herrelandslaget, som han blant annet ledet til sølvmedalje under Asiamesterskapet 2012, etter å ha tapt finalen 23–22 mot Sør-Korea. Andreplassen sørget for at Maček kvalifiserte Qatar til Håndball-VM 2013, hvor de kun slo Chile og måtte gi tapt mot Saudi-Arabia i kampen om 19.-plassen.
Samtidig som han var landslagssjef for Qatar, var Maček trener for klubblaget El-Jaish, som han ledet til seier i Emir's cup i 2012.
Maček returnerte som landslagssjef for det iranske herrelandslaget etter at de hadde vunnet bronsemedalje under Asiamesterskapet i 2014, som samtidig kvalifiserte Iran til Håndball-VM 2015 i Qatar.
Under Asialekene 2014 i Incheon i Sør-Korea ledet Maček Iran til en bronsefinale, som de tapte 28–25 mot Bahrain.
Zimbabwe Congress of Trade Unions

Zimbabwe Congress of Trade Unions (ZCTU) er den dominerende hovedsammenslutning av fagforeninger i Zimbabwe. ZCTU ble dannet 28. februar 1981 gjennom en sammenslåing av seks fagforeningssammenslutninger ; African Trade Union Congress (ATUC), National African Trade Union Congress (NATUC), Trade Union Congress of Zimbabwe (TUCZ),  [United unions  of Zimbabwe (UTUZ), Zimbabwe Federation of Labour  (ZFL) og Zimbabwe Trade Union Congress] (ZTUC). 
Wellington Chibebe er generalsekretær og Lovemore Matombo er president.